open-index/open-wikipedia-markdown huggingface dataset:
Suvanto (täsmennyssivu)

**Suvanto** voi tarkoittaa seuraavia:

* suvanto, leveä ja syvä joen kohta, jossa virtaus on hidasta
* Suvanto, järvi Karjalankannaksella
* Suvanto, kylä Pelkosenniemellä
* Suvanto, kylä Karjalan tasavallan Kiestingin kunnassa
* Suvannon pesäpallokenttä, pesäpallokenttä Ylivieskassa
* 1927 Suvanto, asteroidi

## Henkilöitä

* Antti Suvanto (s. 1948), Suomen Pankin johtokunnan neuvonantaja
* Arvi Suvanto (1934–2017), Hangon kaupunginjohtaja 1975–1997
* Harri Suvanto (s. 1970), suomalainen jääkiekkoilija
* Heikki Suvanto (1888–1929), suomalainen taidemaalari
* Ilkka Suvanto (s. 1943), suomalainen arkkitehti ja kilpauimari
* Jussi Suvanto (s. 1974), suomalainen tietokilpailija
* Kaarlo Aleksanteri Suvanto (1887–1972), amerikansuomalainen pilapiirtäjä
* Maire Suvanto (1930–2015), suomalainen näyttelijä
* Mikko Suvanto (s. 1976), suomalainen jääkiekkoilija
* Mirjam Suvanto (1912–1997), suomalainen kommunistipoliitikko
* Olavi Suvanto (1910–1963), suomalainen urheiluvaikuttaja, Oy Veikkaus Ab:n toimitusjohtaja
* Oliver Suvanto (s. 2008), suomalainen jääkiekkoilija
* Ossian Suvanto (1885–1975), suomalainen kirjailija
* Pekka Suvanto (1924–2014), historiantutkija ja professori
* Pekka "Vando" Suvanto (s. 1947), suomalainen rumpali, laulaja ja lauluntekijä
* Petri Suvanto (s. 1992), suomalainen moottoriurheilija
* Rafael Suvanto (1909–1940), suomalainen tähtitieteilijä ja yhteiskoulun rehtori
* Saara Suvanto (1959–1999), suomalainen laulaja ja lauluntekijä
* Sanna Suvanto-Harsaae (s. 1966), hallitusammattilainen ja talouselämän vaikuttaja
* Seppo Suvanto (1918–2008), suomalainen historiantutkija ja opettaja
* Tauno Suvanto (1924–1974), suomalainen pikajuoksija
* Timo Suvanto (1941–2025), suomalainen kuvanveistäjä
Penisrengas

**Penisrengas** () on seksiväline, joka asetetaan peniksen juureen parantamaan erektiokykyä. Rengas hidastaa veren virtaamista pois peniksestä, mikä pitää erektiota yllä pidempään. Penisrengasta voidaan pitää joko pelkästään peniksen tai peniksen ja kivespussin ympärillä. Erityisiä kivesrenkaita käytetään erikseen. Penisrenkaita voidaan valmistaa monista materiaaleista. Useimmiten renkaat ovat nahkaa, kumia tai silikonia. Myös metallisia penisrenkaita löytyy. Joissain penisrenkaissa on myös vibraattori.

Penisrengasta voi käyttää erektiohäiriöstä tai muuten heikosta erektiosta kärsivä mies, siinä missä sitä käytetään myös seksivälineenä suuremman nautinnon tavoitteluun. Erektiohäiriöstä kärsivän tulee ensin käyttää penispumppua erektion aikaansaamiseksi ennen penisrenkaan asettamista.

## Penisrenkaan käyttö
Penisrenkaisiin tutustuminen on helpointa aloittaa säädettävistä penisrenkaista, joissa penisrenkaan ympärysmittaa voidaan säätä käyttäjän toimesta. Ei-säädettävää penisrengasta käyttäessä on hyvä mitata peniksen koko. Peniksen koko mitataan ei-säädettävälle penisrenkaalle puolijäykästä erektiosta. 

Penisrengasta tulee käyttää enintään puoli tuntia kerrallaan, jotta veri pääsee virtaamaan peniksessä normaalisti. 

## Ei-säädettävän penisrenkaan koon mittaaminen
Ei-säädettävän penisrenkaan koko lasketaan puolijäykän erektion aikana peniksen ympärysmitasta, joka jaetaan piillä. Esimerkki: 

Jos puolijäykän peniksen ympärysmitta on juuresta 13 cm. 13 : 3,14 = 4,14 cm. Optimaalinen penisrenkaan halkaisija on tällöin n. 4 cm.

## Lähteet

## Aiheesta muualla
Brysselin kaupunki

**Brysselin kaupunki** (, ) on yksi Brysselin alueen 19 kunnasta. Kunnassa on 168&nbsp;230 asukasta (2012) ja sen pinta-ala on 32,61 km².

Belgian perustuslain (§ 194) mukaan Brysselin kaupunki on Belgian pääkaupunki, mutta käytännössä pääkaupunkina toimii koko Brysselin alue.

## Aiheesta muualla
Pertti Tiainen

**Pertti Pellervo Tiainen** (s. 15. marraskuuta 1954 Sysmä) on entinen suomalainen kestävyysjuoksija. Parhaiten hän menestyi maratonilla.

Ateenan EM-kisoissa 1982 Tiainen sijoittui maratonilla neljänneksi ajalla 2.16.27. Helsingin MM-kisoissa 1983 hän juoksi ennätysajallaan 2.12.11 sijalle 14. Hänen aikansa on edelleen nopein suomalaisen arvokilpailuiden maratonilla juoksema aika. Los Angelesin olympialaisissa Tiaisen sijoitus oli 27. Vuonna 1981 hän voitti viimeiseksi jääneen maratonin Pohjoismaiden-mestaruuskilpailun, joka oli samalla SM-kilpailu.

## Lähteet
* 

## Aiheesta muualla
*
The Early Years (Deep Purplen albumi)

**The Early Years** on kokoelma Deep Purplen ensimmäisen kokoonpanon materiaalista. Albumi sisältää uusia miksauksia ja versioita kappaleista.

## Kappaleet
#And The Address (remix)
#Hush (monitor mix)
#Mandrake Root
#I’m So Glad (remix)
#Hey Joe (remix)
#Kentucky Woman (alternate take)
#Listen, Learn, Read On
#Shield
#Wring That Neck (BBC session)
#Anthem
#The Bird Has Flown
#Blind (remix)
#Why Didn’t Rosemary
#Lalena (instrumental)

## Kokoonpano
* Ritchie Blackmore – kitara
* Rod Evans – laulu
* Jon Lord – urut
* Ian Paice – rummut, lyömäsoittimet
* Nick Simper – basso, laulu

## Aiheesta muualla
* ''The Early Years'' discogs.com-sivustolla
Oberschütze

**[[:de:Oberschütze|Oberschütze]]** oli Saksan armeijan sotilasarvo, joka asettui sotamiehen ja korpraalin väliin. Suomen puolustusvoimissa Oberschützelle ei ole vastaavuutta, mutta sen suora käännös olisi ylisotamies tai 1. luokan sotamies. Arvoa ei ole käytetty vuoden 1945 jälkeen Saksassa. Nykyisessä Saksan armeijassa korpraalin ylennyksen saaminen on yleisempää. 

Ensimmäisenä arvoa käytti Baijerin armeija 1800-luvun lopulla. Reichswehr otti sen käyttöön 1920, ja sen tarkoitus oli antaa tunnustusta niille ansioituneille sotilaille, joilla ei katsottu olevan kykyjä Gefreiterin eli korpraalin arvoon. 

## Toinen maailmansota

Rauhan ajan Wehrmachtissa Oberschütze myönnettiin yleensä puoli vuotta palvelleelle Schützelle, sotamiehelle. Arvo ei ollut käytössä lokakuusta 1934 lokakuuhun 1936. Toisen maailmansodan aikana arvo otettiin käyttöön maavoimien lisäksi ilmavoimissa. Pääosin arvo myönnettiin yhä niille, joiden ei odotettu nousevan ali- tai toimiupseereiksi. Myös Waffen-SS käytti sitä omalla nimikkeellään SS-Oberschütze, mutta Allgemeine SS käytti Oberschützen sijasta arvoa SS-Obermann. Waffen-SS:n kuuluneen arvon haltijan kaulusmerkit olivat samanlaiset kuin tavallisen SS-Schützen, mutta arvojen erottamiseksi Oberschützellä oli hihassaan pieni ruusuke. 

#### Vastaavuudet aselajeissa

* Oberkanonier, tykistö 
* Obergrenadier, krenatöörijoukot (vuoteen 1942)
* Oberpionier, pioneerijoukot
* Oberfahrer, kuljetusjoukot
* Oberfunker, viestiaselaji
* SS-Oberschütze, Waffen-SS
* SS-Obermann, Allgemeine-SS

#### Arvomerkit ennen vuotta 1945

#### Arvomerkit SS-joukoissa


File:SS Mannschaft.jpg|Olkalappu(Yhdenmukaiset koko SS:n miehistölle)
File:SS-Mann, SS-Schuetze, SS-Oberschuetze collar.svg |Kauluslaatat (Yhdenmukaiset arvoille SS-Schütze ja SS-Oberschütze)
File:SSpfcsldr.gif| Hihamerkki (Vasemmassa olkavarressa)


## Katso myös

* SS-arvot

## Lähteet
Yön silmät

**Yön silmät** (*The Hills Have Eyes*) on vuonna 1977 ensi-iltansa saanut kauhuelokuva. Elokuvan ohjasi ja käsikirjoitti Wes Craven. Elokuvalle on tehty myös jatko-osa *[[The Hills Have Eyes 2 (vuoden 1985 elokuva)|The Hills Have Eyes 2]]* (1985). Yön silmät -elokuvasta on tehty myös uudelleenfilmatisointi The Hills Have Eyes (vuoden 2006 elokuva), jolle on ilmestynyt myös jatko-osa The Hills Have Eyes 2.

Elokuva kertoo lomalle lähtevästä Carterin perheestä, mukanaan perheen tytär aviomiehensä kanssa. Matkalla "Big Bob" Carter saa idean,  että he oikaisisivat autiomaan poikki. Perhe jää jumiin keskelle autiomaata auton renkaiden puhjettua yhtä aikaa. Pian Carterit huomaavat, että kukkuloilla asuu kannibaaliperhe. Cravenin alkuperäisenä ajatuksena oli kuvata kohtaus, jossa kannibaalit ryöstävät vauvan ja syövät tämän, mutta näyttelijät eivät pitäneet ajatuksesta ja Craven hylkäsi sen.

## Näyttelijät

## Arvioita
*[[Video-opas|Video-oppaassa]]* vuodelta 1994 Kari Salminen sanoo *Yön silmiä* nykyaikaisen kauhu- ja eksploitaatioelokuvan kuihtumattomaksi klassikoksi ja antaa sille täydet viisi tähteä. *VideoHound’s Golden Movie Retriever* on täysin päinvastaista mieltä ja antaa elokuvalle tähtien sijasta alimman arvosanansa ”Woof!”.

## Lähteet

## Aiheesta muualla
*
The Hills Have Eyes

**The Hills Have Eyes** voi tarkoittaa:

* The Hills Have Eyes (elokuvasarja)
* Yön silmät (*The Hills Have Eyes*), vuoden 1977 elokuvan ohjannut Wes Craven
* Hills Have Eyes 2 (*The Hills Have Eyes Part II*), vuoden 1985 jatko-osa
**[[The Hills Have Eyes III]]*, vuoden 1995 löyhä jatko-osa, tunnetaan myös nimellä *The Outpost* ja *Mindripper* 
*The Hills Have Eyes (vuoden 2006 elokuva), Alexandre Ajan uudelleenfilmatisointi vuoden 1977 elokuvasta
*The Hills Have Eyes 2 (vuoden 2007 elokuva), jatko-osa Ajan vuoden 2006 uudelleenfilmatisoinnille
**[[The Hills Have Eyes: The Beginning]]*, sarjakuvaromaani, joka on esiosa o Alexandre Ajan vuoden 2006 uudelleenfilmatisoinnille ja sen vuoden 2007 jatko-osalle
*The Hills Have Eyes (yhtye), nyt jo haudattu yhdysvaltalainen yhtye
*"The Hills Have Eyes", kappale Electric Wizardin vuoden 2000 albumilta *[[Dopethrone]]*
*"The Hills Have Eyes", kappale The Acacia Strainin vuoden 2010 albumilta *[[Wormwood]]*
Kirja A & Ö

**Kirja A & Ö** oli Yleisradion TV1:ssä nähty kirjallisuusohjelma. Ohjelmasarja alkoi 1999, ja sen aiheena olivat ajankohtaiset kirjat ja kirjailijat. Vuonna 1999-2000 sitä toimittivat ja juonsivat kirjailija Kreetta Onkeli ja Markku Soikkeli. YLEn vaatimuksesta toimittajat vaihdettiin keväällä 2000 kirjailija-toimittaja Tuula-Liina Varikseen. Sarja päättyi elokuussa 2005.

Ohjelmassa Variksen vieraina ja keskustelukumppaneina ovat esiintyneet muiden muassa Tommy Tabermann, Matti Yrjänä Joensuu, Orvokki Autio, Pirjo Hassinen, Pekka Kejonen, Yrsa Stenius, Harri Tapper ja Matti Klinge. Tavallisesti vieras esitteli ohjelman lopussa viisi suosikkikirjaansa. Lisäksi ohjelmassa kokoontui säännöllisesti lukupiiri keskustelemaan ajankohtaisesta kirjasta. Lukupiiriin kuuluivat muiden muassa Claes Andersson, Anna-Leena Härkönen ja Jarkko Martikainen.

Kesällä 2005 ohjelma nähtiin nimellä *Kesäkirja A & Ö*. Tuotantokauden ohjelmat kuvattiin Helsingissä kirjailijatalo Villa Kivessä.

Ohjelman on tuottanut Ikoni & Indeksi. *Kirja A & Ö*:n tekijät, sen toimittaja Tuula-Liina Varis sekä tuottajat Marketta Mattila ja Raisa Rauhamaa, saivat vuonna 2005 Suomen Kirjainstituutin säätiön *Kirja kirjasta* -palkinnon. Palkinnon arvo on 3&nbsp;000 euroa.

## Aiheesta muualla
* Ikoni & Indeksi: Kirja A & Ö .
* Markku Soikkeli: Miten kirjan käy televisiossa?
Voimala (televisio-ohjelma)

**Voimala** oli tuotantoyhtiö Ikoni & Indeksin Yle TV1 -kanavalle tuottama keskusteluohjelma, jonka toimittajina ja juontajina olivat aiemmin samantapaista *[[Kaken pesula]]a* (1997–2001) tehneet Raisa Rauhamaa ja Marketta Mattila. Voimala alkoi tammikuussa 2003 ja sen viimeinen jakso esitettiin 24. huhtikuuta 2012.

Tekijöidensä mukaan *Voimala* oli ”kulttuurin ja elämäntapojen erikoisohjelma”, jonka ”aiheet löytyvät moraalista, kulttuurista, hengestä ja lihasta”.

Ohjelma sai vuonna 2004 Media ja Message -tapahtumassa ensimmäisen palkinnon asiaohjelmien sarjassa. Vuonna 2012 ohjelmalle myönnettiin Kirkon viestintäpalkinto.

## Lähteet

## Aiheesta muualla
* Ikoni & Indeksi
Omertà

**Omertà** on eteläitalialainen, erityisesti Sisiliasta peräisin oleva hiljaisuuden laki, joka korostaa vaikenemista viranomaisten edessä ja kieltoa paljastaa tietoja rikollisista toimista, usein kostotoimien pelossa. Se ilmentää yhteisön sisäistä lojaalisuutta ja kunniaa, ja sen rikkomisesta on historiallisesti seurannut ankaria rangaistuksia, jopa kuolema. 

## Historia ja alkuperä
Omertàn juuret ulottuvat Etelä-Italian, erityisesti Sisilian, historiallisiin olosuhteisiin, joissa ulkopuoliset hallinnot herättivät epäluottamusta ja pelkoa. Se ei alun perin ollut vain mafian sääntö, vaan laajempi sosiaalinen käytäntö, joka kielsi yhteistyön viranomaisten kanssa, jopa rikoksen uhrina. Omertà saattaa juontaa juurensa Espanjan vallan vastustukseen tai varhaisten rikollisjärjestöjen toimintaan 1800-luvun Sisiliassa. Italian yhdistymisen jälkeen omertà vahvistui mafian suojana, ja se levisi Yhdysvaltoihin siirtolaisten mukana.

## Mafian hiljaisuuden koodi
Omertà on erityisesti italialaiseen mafiaan liitetty käyttäytymissääntö, joka kieltää puhumasta viranomaisille rikollisista toimista. Sääntö korostaa vähäpuheisuutta ja vakavaa, arvokasta olemusta, joka on myös Välimeren alueen miesihanne, juontuen antiikin Kreikan ja Rooman stoalaisesta perinteestä. Ennen 1980-luvun puoliväliä omertà teki mafiarikosten viemisen oikeuteen lähes mahdottomaksi, koska sisilialaiset noudattivat sääntöä tiukasti. Mafioson tunnusmerkkinä on vähäpuheisuus, jossa jokainen sana painaa, ja hänen olemuksensa on arvokas myös ärsytettynä.

## Omertàn mureneminen
Omertà alkoi heikentyä 1900-luvun loppupuolella. Yhdysvalloissa Joe Valachi rikkoi koodin vuonna 1963 paljastaen Cosa Nostran salaisuudet. Italiassa tuomarit Giovanni Falcone ja Paolo Borsellino sekä ilmiantaja Tommaso Buscetta heikensivät mafiaa 1980-luvulla. Yhdysvalloissa Sammy Gravanon todistus vuonna 1991 lopetti mafian loiston, osoittaen, että omertà oli voimassa vain niin kauan kuin se oli rikollisille hyödyllistä.

## Laajempi merkitys
Laajemmin käsitettynä omertà viittaa mihin tahansa yhteisöön kohdistuvaan hiljaisuuden kulttuuriin, jossa tietyistä asioista ei puhuta ulkopuolisille. Se ilmentää kunnian (*uomo d’onore*) ja solidaarisuuden periaatetta, jossa oikeutta haetaan yhteisön sisällä viranomaisten sijaan. Nykyään omertàn merkitys on vähentynyt, mutta vaikeneminen rikollisuudesta jatkuu monin paikoin pelon vuoksi, ei niinkään yhteisön ihanteena vaan suojautumiskeinona väkivallan uhalta.

## Katso myös
* Tabu

## Lähteet
Omerta

* omertà, eteläitalialainen käyttäytymissäännöstö, joka koskee mm. vaikenemista
* *[[Omerta 6/12]]*, suomalainen elokuva vuodelta 2021
* *[[Omertan liitto]]*, Ilkka Remeksen kirjoittama jännitysromaani vuodelta 2013
Ikoni & Indeksi

**Ikoni ja Indeksi Oy** suomalainen viestintäalan yritys. Se on vuodesta 1992 alkaen tuottanut suomalaisille tv-yhtiöille televisio-ohjelmia ja -dokumentteja. Yhtiön tuottajat ovat Marketta Mattila ja Raisa Rauhamaa.

## Tuotantoja

Yhtiön tunnetuimpia ohjelmia ovat olleet *[[Kaken pesula]]* (Yle TV1 1997–2001), *[[Voimala (televisio-ohjelma)|Voimala]]* (Yle TV1 2003–2012), *[[Kirvesmiehet]]* (Yle TV1), *Iloinen giljotiini* (MTV3), kirjallisuusohjelma *[[Kirja A & Ö]]* (Yle TV1) ja kuvataideohjelma *Taidetta koteihin* (Yle Teema) (2004–).

Yhtiön tuotannot ovat saaneet seuraavia palkintoja:
**Iloinen giljotiini* -kulttuurin makasiiniohjelma (MTV3) 
**kulttuuriohjelmien 1. sija, Telvis 1993
**Kaken pesula* (Yle TV1)
**valtion tiedonjulkistamispalkinto 2000  
**kulttuuriohjelmien Telvis 2000
**asiaohjelmien palkinto, Media & Message 2002
**Kirja A & Ö* -kirjallisuusohjelma (Yle TV1)
**asiaohjelmien palkinto, Media & Message 2003
**Suomen kirjainstituutin säätiön Kirja kirjasta -palkinto 2005
**[[Voimala (televisio-ohjelma)|Voimala]]* -keskusteluohjelma (Yle TV1)
**asiaohjelmien paras, Media & Message 2004

## Aiheesta muualla
*Ikoni & Indeksi
Candyman

**Candyman** on vuonna 1992 ensi-iltansa saanut yhdysvaltalainen kauhuelokuva, jonka on ohjannut ja käsikirjoittanut Bernard Rose. Sen pääosia esittävät Virginia Madsen, Tony Todd, Xander Berkeley, Kasi Lemmons ja Vanessa E. Williams. Elokuva perustuu Clive Barkerin novelliin ”The Forbidden”.

## Tarina
Elokuva kertoo Helenistä, joka kuulee urbaanilegendan Candymanista, koukkukätisestä murhaajasta, joka ilmestyy kun lausuu hänen nimensä viisi kertaa peilin edessä. Aluksi Helen pitää tätä vain huhuna, mutta leikkimielessä kokeilee tätä ystävänsä Bernadetten kanssa. He lausuvat nimen peilin edessä viisi kertaa, mutta mitään ei tunnu tapahtuvan. Samalla alkaa raakojen murhien sarja ja Helen saa karvaasti huomata, ettei legenda Candymanista olekaan pelkkää huhupuhetta. 

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano sanoo elokuvaa älykkääksi ja tyylikkääksi ja antaa sille neljä tähteä viidestä, mikä vastaa sanallista arviota ”erinomainen”.

## Lähteet
Käsitys

**Käsitys** on havaintoon, kokemukseen tai ajatteluun perustuva asenne. Sana käsitys voi viitata seuraaviin asioihin: mielikuva, tieto, ajatus, ajattelutapa, näkemys, mielipide, asenne, vakaumus, luulo, arvelu, vaikutelma, kuvitelma. 

Erkki Hartikaisen mukaan käsitys on asenne, jonka vallitessa asioita tarkastellaan. Tällöin sana käsitys korvaa epäselvempänä pidetyn sanan katsomus. Ihmisen käsitysten kokonaisuus muodostaa todellisuuskäsityksen.

Ihmisen käsitykset todellisuudesta ovat karkeistuksia ja usein virheellisiä. Yksilöllä on käsitys omista arvoista ja tavoitteista. Tämä käsitys on osa yksilön maailmankuvaa, vaikka arvot ja tavoitteet eivät ole tosia tai epätosia. Todellisuuskäsitys ja totuus ovat eri asioita.

## Katso myös

* Katsomus
* Kuvitelma
* Usko
* Uskomus 
* Usko ja tieto
* Uskomusjärjestelmä
* Vakaumus

## Lähteet

## Aiheesta muualla

* Erkki Hartikainen (toim.): Usko, uskomus, vakaumus . Peruskoulun elämänkatsomustieto 5.
Henoteismi

**Henoteismi** (kreikkaa: , *heis* 'yksi' + , *theos* 'jumala') tarkoittaa monijumalaista uskontoa, jossa on yksi pääjumala tai jumalten joukosta kulloinkin palvonnan kohteeksi valitaan korkein tai jopa "ainoa" jumala. Henoteismi on toisinaan toiminut välivaiheena tavallisesta polyteismista monoteismiin siirryttäessä. Käsite henoteismi on Max Müllerin kehittämä.

Henoteismi eroaa monolatriasta siinä, että henoteismissä keskitytään yhden jumalan palvontaan, vaikkakin myönnetään, että myös muut jumalat saattavat olla palvonnan arvoisia, kun taas monolatriassa muiden jumalien ei katsota olevan palvonnan arvoisia, vaikkakaan niiden olemassaoloa ei sinällään kielletä. Tyypillinen esimerkki henoteismista on sellainen, että jokin kansa tai heimo palvoo vain yhtä jumalaa, jota se pitää omana jumalaan, mutta uskoo olevan muita jumalia, jotka ovat vastaavasti muiden kansojen ja heimojen jumalia. Tällainen kansa tai heimo uskoo siis moneen jumalaan mutta on uskollinen vain yhdelle.

Henoteismi oli tyypillistä muun muassa myöhemmän antiikin uskonnolliselle elämälle. Vaikkakin antiikin Kreikan ja Rooman uskonnot olivat monijumalaisia, klassisen antiikin aikana monijumalaisesta uskonnosta kehittyi filosofian vaikutuksesta erilaisia tulkintoja. Usein Zeus (tai Juppiter) käsitettiin ylimmäksi, kaikkivaltiaaksi ja kaikkitietäväksi jumalaksi sekä muiden jumalten kuninkaaksi ja isäksi. 1800-luvulla syntynyt mormonismi on myös luonteeltaan henoteististä.

Maijastina Kahloksen mukaan koulutetummat piirit olivatkin myöhäisantiikin aikana käytännössä yksijumalaisia. Uusplatonilainen filosofi Plotinos opetti, että perinteisen uskonnon jumalien yläpuolella oli ”Yksi”. Maksimos Madauralainen jopa katsoi, että vain hullu kieltäisi yhden Jumalan olemassaolon. Kristillisessä uusplatonismissa kristinuskon Jumala on usein samaistettu uusplatonistiseen ”Yhteen”.

## Lähteet
Eläketurvakeskus

**Eläketurvakeskus** (**ETK**) on työeläketurvan toimeenpanon ja kehittämisen lakisääteinen yhteistyöelin, asiantuntija ja yhteisten palvelujen tuottaja. ETK on lailla perustettu, mutta se ei ole osa valtionhallintoa. Sen toiminta rahoitetaan työeläkemaksuista.

ETK:n toimitusjohtaja on Mikko Kautto. Eläketurvakeskus perustettiin vuonna 1961 ja sen ensimmäinen toimitusjohtaja oli Tauno Jylhä (1961–1967).  Eläketurvakeskuksessa oli vuoden 2023 lopussa 291 työntekijää. Sen toimitilat sijaitsevat Helsingin Kalasatamassa.

## Tehtävät ja palvelut
ETK:n tehtäviä ovat työeläkejärjestelmän keskusrekisterien hoitaminen, tutkimus, tilastointi ja työeläkelaitosten vastuunjako. Lisäksi ETK tuottaa suunnittelu-, koulutus- ja viestintäpalveluja ja tukee säädösten valmistelua. Eläketurvakeskus neuvoo työeläkeasioissa ja valvoo, että työnantajat ovat ottaneet työntekijöilleen työeläkevakuutuksen. 

Eläketurvakeskus on kansainvälinen yhdyslaitos eli se välittää ulkomaille kaikki Suomessa asuvien hakemukset, joissa haetaan eläkettä ulkomailta sekä ratkaisee EU/ETA-maissa ja sosiaaliturvasopimusmaissa työskentelevien osalta, sovelletaanko heihin Suomen sosiaaliturvalainsäädäntöä.

Eläketurvakeskuksen toiminta perustuu strategiaan, joka laaditaan viisivuotiskausiksi. Strategiakauden 2022–2026 keskiössä on toimiva työeläketurva, luottamus Eläketurvakeskukseen ja kysyntä sen tuottamille palveluille.  

## Hallinto ja organisaatio
Eläketurvakeskuksen ylimmät hallintoelimet ovat edustajisto ja hallitus. Sosiaali- ja terveysministeriö asettaa edustajiston sekä nimittää hallituksen puheenjohtajan ja varapuheenjohtajan. Hallituksen puheenjohtajana toimii Sini Sulonen ja edustajiston puheenjohtajana STM:n kansliapäällikkö Veli-Mikko Niemi . Hallitus nimittää toimitusjohtajan sekä muut johtajat, jotka ohjaavat ETK:n toimintaa toimitusjohtajan alaisuudessa. 

## Lähteet

## Kirjallisuutta
* Teos Julkarissa

## Aiheesta muualla
* Eläketurvakeskus.
Constellis

**Constellis**  (entinen **Academi** ja **Xe Services LLC**, aiemmin **Blackwater Worldwide** sekä **Blackwater USA**) on yhdysvaltalainen yksityinen sotilasalan yritys. Yhtiön perustivat Erik Prince ja Al Clark vuonna 1997. Sen pääkonttori sijaitsee Restonissa Virginiassa. Yhtiön koulutuskeskus ampumaratoineen sijaitsee Pohjois-Carolinassa. Keskus kouluttaa vuosittain 40&nbsp;000 ihmistä. Vuonna 2006 yli 90 prosenttia yhtiön tuloista tuli hallituksen kanssa tehdyistä sopimuksista, joista kaksi kolmasosaa oli solmittu ilman tarjouskilpailua.

Blackwaterin toimitsijoita on ollut myös Irakissa. Yhtiön nimi tahraantui välikohtauksissa, joissa sen henkilöstö syyllistyi irakilaissiviilien ampumisiin. Nisourin aukion verilöylyssä Bagdadissa 16. syyskuuta 2007 Blackwaterin vartijat ampuivat kuoliaaksi 17 siviiliä. Näistä 14 siviilin kohdalla FBI:n tutkijat totesivat ampumisen tapahtuneen ilman perusteita. Irakin uusi hallitus on jo pitkään yrittänyt kieltää yhtiön toiminnan maassa. Tammikuussa 2009 se epäsi Blackwaterin hakemuksen saada toimilupa Irakiin. Koska yhtiön työntekijät ovat Yhdysvaltain valtion laitosten palkkaamia, viimeisten nykyisen Xe:n toimitsijoiden odotettiin lähtevän maasta aikaisintaan syksyllä 2009. 

Yhdysvaltain senaatin puolustusvaliokunnan puheenjohtaja Carl Levin on vedonnut Yhdysvaltain puolustusministeri Robert Gatesiin, jottei tämä antaisi Xen hakea mukaan uuteen afganistanilaisten poliisien koulutusohjelmaan. Yhtiö on Afganistanissa ollessaan muun muassa toimittanut sinne laittomia aseita ja kouluttanut taiwanilaisia poliiseja ilman valtuuksia. Xe sopi myöhemmin 42 miljoonan dollarin korvauksista Yhdysvaltain ulkoministeriölle.

## Lähteet

## Aiheesta muualla
Tapio Perttunen

**Tapio Perttunen** (s. 5. marraskuuta 1956 Pelkosenniemi) on suomalainen raviohjastaja ja -valmentaja. Perttunen asuu ja pitää valmennustalliaan Orimattilassa.

## Saavutuksia
Perttunen on voittanut valmentajana ja/tai ohjastajana muun muassa seuraavat suurkilpailut:

* Kasvattajakruunu (kahdesti)
* Kriterium
* Kultakenkä
* Kymenlaakso-ajo (kolme kertaa)
* Ravikuningatar (kolme kertaa)
* Ravikuningas (kolme kertaa)
* Kylmäveristen Pohjoismaiden mestaruus
* Satakunta-ajo
* Solvallan Nelivuotiseliitti
* St Leger (kahdesti)
* Suomenhevosten Derby
* Kylmäverihevosten Suur-Hollola-ajo (neljä kertaa)
* Suur-Hollola-ajo 
* Tammavaltikka
* Villinmiehen Tammakilpa (kahdesti)

28.7.2014 Perttunen rikkoi viidentenä suomalaisohjastajana 5 000 voiton rajan, ohjastamalla Lyric Brolinen voittoon Loviisan raveissa. 27.4.2023 Perttunen saavutti Jokimaalla uransa 6 000. voiton tyttärensä Suvi Perttusen omistamalla, ravikuningas Saran Salaman pojalla Zeloksella.

## Lähteet
* Ravitalli Tapio Perttunen Ky
* Perttusen tilastot Suomen Hippoksen tietokannassa

### Viitteet

## Aiheesta muualla
Graves

**Graves** on merkittävä viinialue Bordeaux'ssa. Gravesin alue alkaa Bordeaux'n kaakkoisista esikaupunkialueista ja jatkuu noin 50 kilometriä pitkänä alueena Garonnen länsirannalla.

Pääosin Gravesin 20 miljoonan pullon vuosittainen viinintuotanto koostuu punaviineistä, mutta alueella tuotetaan myös valkoviinejä: esimerkiksi Château d'Yquem -viinistä tunnettu Sauternesin kylä sijaitsee Gravesissa. Muita tunnettuja Gravesin kyliä ovat Pessac, Talence, Léognan, Martillac, St. Morillon ja Portets.

Tyypillisesti alueella valmistetut punaviinit ovat sekoiteviinejä, joissa on suurin osa Cabernet Sauvignon -rypälettä ja pienempiä määriä Merlot ja Cabernet Francia. Kuivat valkoviinit valmistetaan Sauvignon Blancista ja Sémillonista.
Breakfast Club

**Breakfast Club** (*The Breakfast Club*), televisioesityksessä käytetty myös nimeä **Brekkariklubi**, on yhdysvaltalainen draamakomediaelokuva vuodelta 1985. Elokuvan on käsikirjoittanut ja ohjannut John Hughes, ja pääosissa näyttelevät Emilio Estevez, Anthony Michael Hall, Judd Nelson, Molly Ringwald ja Ally Sheedy.

Elokuva kertoo viidestä täysin erilaisesta nuoresta, jotka joutuvat kokonaiseksi lauantaipäiväksi jälki-istuntoon. Toisilleen tuntemattomat nuoret tutustuvat ja alkavat pikkuhiljaa avautua ja kertoa elämästään sekä mielipiteistään.

Elokuva menestyi taloudellisesti hyvin ja tuotti maailmanlaajuisesti noin 51,53 miljoonaa dollaria.

## Näyttelijät

## Vastaanotto ja jälkimaine
*[[The New York Times]]in* kriitikot valitsivat *Breakfast Clubin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
* 
* Mrqe.com. Arvosteluja.
Keravan Urheilijat

**Keravan Urheilijat** (KeU) on 1918 perustettu keravalainen urheiluseura. 
Seuralla on toimintaa viidessä eri lajissa: suunnistuksessa, yleisurheilussa, hiihdossa, soudussa ja painissa.
Seuraan kuuluu noin 900 jäsentä.

## Aiheesta muualla

* Keravan Urheilijoiden kotisivut
Timo-Veikko Valve

**Timo-Veikko Valve** (s. 1982) on suomalainen sellisti, joka on marraskuusta 2006 toiminut Australian Chamber Orchestran soolosellistinä. 

Valve aloitti opintonsa Länsi-Helsingin musiikkiopistossa ja siirtyi sieltä Sibelius-Akatemiaan vuonna 1997, josta hän valmistui vuonna 2007. Valve on opiskellut myös Edsbergin Musiikki-instituutissa vuosina 2002-2006. 

Valve on soittanut Suomessa esimerkiksi Helsingin kaupunginorkesterin ja Radion sinfoniaorkesterin solistina. 

Vuonna 2000 Valve sijoittui toiseksi Eurovision nuorten muusikkojen kilpailussa. 

## Lähteet

## Aiheesta muualla
*Timo-Veikko Valveen verkkosivut
Maapuhdistamo

**Maapuhdistamo** voi olla sakokaivoja seuraava jäteveden käsittelyjärjestelmä. Maapuhdistamot ovat helppohoitoisia ja oikein mitoitettuna varmatoimisia. Maapuhdistamot tarvitsevat sopivan maaperän ja ison tontin. Käyttökelpoisin malli on perinteinen maasuodattamo. Toinen yleinen vaihtoehto on maahanimeyttämö. Lisäksi on kehitetty monia erikoisratkaisuja, kuten matalaan perustettu maahanimeyttämö tai maasuodattamo, maakumpusuodatin/-imeyttämö sekä haihdutuskenttä. Hyvin toimivalla ja säännöllisesti huolletulta järjestelmällä päästään 20-30 vuoden käyttöikään, minkä jälkeen laitoksen paikkaa ja/tai materiaaleja on syytä vaihtaa.

Maapuhdistamot muodostuvat kolmesta osasta: esikäsittely-yksiköstä, jätevedenjohtamis- ja jakelulaitteesta sekä varsinaisesta maapuhdistamosta. Esikäsittely-yksikkönä on oltava kolmiosainen saostussäiliö tai vastaavan tehoinen kiintoaineen poistaja, jottei imeytysputkiin pääse kertymään ojastoa tukkivaa lietettä. Esikäsittely-yksikön jälkeen on jakokaivo, josta vesi jaetaan tasaisesti jakoputkia pitkin imeytysputkiin. Jakokaivo voidaan rakentaa myös saostuskaivon sisään Vedenjako voidaan järjestää myös pumppaamalla silloin kun imeytysalue on maaston muotojen takia korkeammalla kuin tuloviemäri tai kun joudutaan käyttämään muita erikoisratkaisuja (matalaan perustettua maapuhdistamoa tai maakumpuimeyttämöä).

## Maasuodattamo

Maasuodattamo eli maasuodatin on maahan kaivettu tai osittain pengerretty maaperäkäsittelyyn perustuva puhdistamo. Jätevedet puhdistuvat painuessaan rakennetun suodatinhiekkakerroksen läpi, jonka jälkeen puhdistunut vesi kootaan ja johdetaan vesistöön, pieneen vesiuomaan tai päästetään vapaasti maahan. Maasuodattamon lopullisena purkupaikka toimii pääasiassa pintavesi.

## Maaimeyttämö

Maahanimeyttämö eli maahan imeytys on maahan kaivettu, peitetty jäteveden käsittelyjärjestelmä. Imeytyksessä jätevesi puhdistuu suodattuessaan luonnollisten maakerrosten läpi ja kulkeutuu sitten lopulta hajautetusti pohjaveteen. Maahanimeyttämö ei Suomen oloissa ole suotava jäteveden käsittelyjärjestelmä, sillä lopullisena purkupaikkana toimii pohjavesi. Varsinais-Suomen Agenda 21 tekemien suositusten mukaan maahan imeytystä ei saisi käyttää ollenkaan pohjavesialueilla tai talousvesikaivojen lähellä. Imeytysosastoa pidetään imeyttämön suositeltavimpana ratkaisuna, koska se voidaan mukauttaa helposti tontin vaatimuksiin ja maastomuotoihin.

## Katso myös
* Umpikaivo
* Pienpuhdistamo

## Lähteet

*
Tim Kerr

**Timothy Kerr** (s. 5. tammikuuta 1960, Windsor, Ontario, Kanada) on entinen kanadalainen jääkiekkoilija, joka pelasi National Hockey Leaguessa vuodesta 1980 vuoteen 1993. Oikeana laitahyökkääjänä pelanneen Kerrin seurat NHL:ssä olivat Philadelphia Flyers, New York Rangers ja Hartford Whalers.

## Saavutuksia
*  (1987)
* Bill Masterton Memorial Trophy -palkinto urheiluhenkisyydestä (1989)
* ssa (1984, 1985, 1986)
* NHL:n yhden kauden ylivoimamaaliennätys (34 maalia, kaudella 1985–1986)

## Lähteet
SS-Oberst-Gruppenführer

**Oberstgruppenführer** (myös **Oberst-Gruppenführer**) oli natsi-Saksan SS-joukoissa käytetty sotilasarvo. Sillä ei ole vastaavuutta Suomen puolustusvoimissa, mutta se vastasi lähinnä Wehrmachtin käyttämää arvoa Generaloberst (kenraalieversti). Oberstgruppenführer oli erityisesti SS:n johtajalle myönnetyn arvon Reichsführer-SS jälkeen korkein arvo, jonka saattoi saavuttaa. Arvo oli käytössä 1942–1945.

Arvon saavutti neljä SS-kenraalia:

* Kurt Daluege (20. huhtikuuta 1942) 
:*Oberstgruppenführer und Generaloberst der Polizei*
* Franz Xaver Schwarz (20. huhtikuuta 1942) 
:*SS-Oberstgruppenführer*, arvo oli ministeri Schwarzille myönnetty SS:n kunnia-arvo ilman tehtävään viittaavaa Polizei- tai Waffen-SS-liitettä.
* Sepp Dietrich (1. elokuuta 1944) 
:*Oberstgruppenführer und Panzer-Generaloberst der Waffen-SS*
* Paul Hausser (1. elokuuta 1944)  
:*Oberstgruppenführer und Generaloberst der Waffen-SS*

## Katso myös

* SS-arvot

## Lähteet
Frauenkirche (Nürnberg)

**Frauenkirche** on katolinen kirkko saksalaisessa Nürnbergin kaupungissa, Baijerissa. Se sijaitsee kaupungin Hauptmarktin itälaidalla.

## Historia
Nürnbergin Frauenkirchen rakennutti keisari Kaarle IV 1350-luvulla goottilaiseen tyyliin. Kirkko rakennettiin entisen juutalaiskortteliin kuuluneen, vuonna 1349 tuhotun synagogan paikalle. Vuonna 1466 kirkon sakaristo tuhoutui tulipalossa, ja sen uudelleenrakennustyöt valmistuivat vuonna 1487. Samana vuonna kirkkoon tuotiin uusi pääalttari St. Veitin augustiinikirkosta. Vuonna 1509 kirkkoon asennettiin Sebastian Lindenastin ja Georg Heußin luoma kuuluisa *Männleinlaufen* -kellopeli, jossa seitsemän vaaliruhtinasta osoittavat kunniaa valtaistuimella istuvalle keisarille.

Kellopeli oli suojassa pommituksilta bunkkerissa toisen maailmansodan ajan.

## Lähteet

## Aiheesta muualla
Michael Maier

**Michael Maier** (1568–1622) oli saksalainen lääkäri, Rudolf II:n neuvonantaja ja oppinut alkemisti. Maier oli ruusuristiläinen.

## Elämä
Maier syntyi Rendsburgissa, Saksan pohjoisosissa, vuonna 1568. Hän opiskeli filosofiaa ja lääketiedettä Rostockissa vuonna 1587, Frankfurt an der Oderissa, missä hän suoritti maisterin tutkinnon vuonna 1592, ja Italian Padovassa. Maier valmistui lääkäriksi Baselissa, jonka jälkeen hän palasi Rostockiin, missä hän aloitti oman praktiikan. Hän työskenteli lyhyen ajan myös Königsbergissä ja Gdańskissa (Danzigissa) vuoden 1601 tienoilla. Tähän aikaan hän kiinnostui myös alkemiasta. 

Maier päätti matkustaa vuonna 1608 Prahaan, missä hän onnistui saamaan viran hallitsija Rudolf II:n lääkärinä ja neuvonantajana. Hallitsijan kiinnostus okkultistisiin oppeihin oli yksi syy, miksi hän kiinnostui juuri Maierista. 

Maierin töillä oli suuri vaikutus myös Isaac Newtonin alkemistisiin tutkimuksiin.

## Lähteet

## Aiheesta muualla
* Michael Maierin teoksia. The Online Books Page.
Obersturmführer

**Obersturmführer** (lyh. **Ostuf**, suom. ”rynnäkön päällikkö”) oli natsi-Saksan SS-joukoissa ja Sturmabteilungissa (SA) käytetty sotilasarvo. Se vastaa Suomen puolustusvoimien arvoa yliluutnantti. Arvon vastaavuus Wehrmachtissa oli Oberleutnant.

Arvoa käytti ensimmäisenä SA seurauksena sen laajentumisesta vuonna 1932. Se otettiin pian käyttöön myös SS:ssa. 

Sotilaallisissa Waffen-SS-joukoissa Obersturmführer oli yleensä joukkueenjohtaja. Kolmannen valtakunnan pääturvallisuusviraston RSHA:n Obersturmführer toimi apulaiskomppanianpäällikkönä. Yleensä SS:n riveissä arvon kantaja saattoi toimia esikunta-adjutanttina, Gestapon upseerina tai keskitysleirin valvojana.

## Katso myös
* SS-arvot
Sian morsian?

**Sian morsian?** on Viivi ja Wagner -sarjakuva-albumi, joka julkaistiin vuonna 2007. Järjestyksessään se on kymmenes *Viivi ja Wagner* -albumi. *Sian morsian?* sisältää strippejä vuosilta 2005–2006. Albumin alussa on lisäksi sarjakuvamuotoinen esipuhe sekä nelivärisarjakuva. Sivuja on yhteensä 56.

## Katso myös
*Juba Tuomola

## Lähteet
*
Lucas-professuuri

**Lucas-professuuri** () on Henry Lucasin vuonna 1663 perustama matematiikan professuuri Cambridgen yliopistossa. Virallisesti viran perusti Kaarle II 18. tammikuuta vuonna 1664. Lucasin kuoltua joulukuussa 1663 hän jätti testamentissaan yliopistolle lähes 4&nbsp;000 kirjaa. Testamentissa hän myös määräsi Lucas-professuurille ehdot, jotka viran haltijan on täytettävä. Eräs ehto oli, ettei viran haltija saa käydä aktiivisesti kirkossa. Ensimmäinen Lucas-professori oli Isaac Barrow, ja vuodesta 2015 virassa on ollut fyysikko Michael Cates.

## Luettelo Lucas-professoreista
*1664 Isaac Barrow
*1669 Sir Isaac Newton
*1702 William Whiston
*1711 Nicholas Saunderson
*1739 John Colson
*1760 Edward Waring
*1798 Isaac Milner
*1820 Robert Woodhouse
*1822 Thomas Turton
*1826 Sir George Biddell Airy
*1828 Charles Babbage
*1839 Joshua King
*1849 Sir George Stokes
*1903 Sir Joseph Larmor
*1932 Paul Dirac
*1969 Sir James Lighthill
*1980 Stephen Hawking
*2010 Michael Green
*2015 Michael Cates

## Lähteet
Kunnallispolitiikka

**Kunnallispolitiikka** keskittyy kuntien johtamiseen ja kehittämiseen. Kuntien tehtävänä on järjestää ja toteuttaa valtion sille määrämät lakiin perustuvat palvelut, viranomaistyö, kehittäminen ja päätöksenteon demokraattinen toteuttaminen. Kunnallispolitiikan päätöksentekoelin on kunnanvaltuusto, jonka tehtäviin kuuluu muun muassa päätökset, jotka koskevat kuntastrategiaa, kunnan talousasioita ja palveluita. Kunnanvaltuuston lisäksi kunnallispolitiikkaan kuuluvia hallintoelimiä ovat kuntien lautakunnat ja useiden kuntien muodostamien kuntayhtymien toimielimet. Kuntapolitiikkaan kuuluvia asioita ovat koulutukseen liittyvät seikat ja muut Sote-uudistukseen liittyvät asiat. Kunnallisiin asioihin kuuluvat myös asemakaavojen laatiminen, joissa määritellään rakennusten alueet ja muut maankäyttöön liittyvät seikat. Maankäyttön tarpeet ovat joltakin osin erilaisia maaseudun kunnissa kuin kaupungeissa. Kuten valtion tasolla ja maakuntien tasolla, myös kuntatasolla päätöksentekoon liittyviä seikkoja ovat ympäristöasiat, työmarkkina-asiat ja liikenteeseen liittyvät asiat. Kuntien talousasioihin kuuluvia asioita ovat maa- ja metsätalouteen liittyvät asiat. Ympäristöasioihin puolestaan kuuluvat esimerkiksi perinneympäristöjen suojeleminen ja niihin liittyvät maanviljelijöille annettavat tuet.
 
## Katso myös
* Kunnanvaltuutettu 
* Kunnanvaltuusto Suomessa

## Lähteet
Bob Froese

**Bob Froese** (s. 30. kesäkuuta 1958 St. Catharines, Ontario) on pelaajauransa lopettanut kanadalainen jääkiekkomaalivahti. 	

St. Louis Blues varasi Froesen sijalta 160 vuonna 1978. Ammattilaisurallaan vuosina 1979–1990 hän pelasi National Hockey Leaguessa Philadelphia Flyersissa ja New York Rangersissa. Hän pelasi kaikkiaan kahdeksan kautta ja esiintyi 242 ottelussa, joista voitti 128.

Uransa jälkeen Bob Froese on toiminut pappina Faith Fellowship Church -kirkossa New Yorkissa. 

## Saavutuksia
* William M. Jennings Trophy vähiten maaleja päästäneen joukkueen maalivahtina Darren Jensenin kanssa Philadelphia Flyersissa 1986
*  1986

## Aiheesta muualla
*
Tšeljuskininniemi

**Tšeljuskininniemi** (), aiemmin myös *Kap Tšeljuskin*, on Euraasian mantereen pohjoisin paikka ja samalla maailman pohjoisin mantereella oleva paikka. Se sijaitsee Taimyrin niemimaan koillisosassa Venäjän Krasnojarskin aluepiirissä leveyspiirillä 77° 44′. Vilkitskinsalmi erottaa niemen sen pohjoispuolella olevasta Severnaja Zemljan saaristosta. Pohjoisnavalle on matkaa 1370&nbsp;km.

Niemi on nimetty sinne 20. toukokuuta 1742 saapuneen tutkimusmatkailija Semjon Tšeljuskinin mukaan. Hän saapui sinne koiravaljakoilla kahden sotilaan kanssa. Tšeljuskin nimesi niemen alkujaan Koillisniemeksi (). Nykyinen nimi annettiin sata vuotta myöhemmin vuonna 1842. Hylkeenpyytäjät  liikkuivat alueella kuitenkin jo 1600-luvulla. Suomalaissyntysen geologi-tutkimusmatkailija Adolf Nordenskiöldin johtama, Koillisväylän läpi purjehtinut retkikunta vieraili paikalla Vega-aluksellaan vuonna 1878. He rakensivat niemeen majakan ajopuista ja kivistä.

Niemellä on sijainnut sää- ja merentutkimusasema (hydrometeorologinen observatorio) vuodesta 1932 lähtien; havaintoaseman perustamisen eräs syy oli toinen kansainvälinen polaarivuosi (IPY 1932-1933). Paikkakunnalla sijaitseva Tšeljuskin lentokenttä (kansallinen lentopaikkatunnus: УОДЛ) on mantereen pohjoisin lentokenttä.

## Lähteet

## Aiheesta muualla
Tuulen jumala

**Tuulen jumalia**:

* Biegga-almmái, saamelaisusko
* Fūjin, japanilainen mytologia
* Ilmarinen, suomen muinaisusko
Gaza Strippers

**Gaza Strippers** on 1990-luvun lopulla perustettu yhdysvaltalainen punk/rock-yhtye. Sitä oli perustamassa Didjits ja kitaristi Rick Sims yhtyeestä Supersuckers. Heidän ensimmäinen albuminsa *[[Laced Candy]]* julkaistiin vuonna 1999. Toinen albumi, *[[100 Watt Confessions]]*, julkaistiin vuotta myöhemmin. 

## Jäsenet
*Rick Sims
*Darren Hooper
*Mike Hodgkiss
*Mark Allen

## Albumit
**[[Laced Candy]]*
**[[1000 Watt Confessions]]*
**[[Gaza Strippers (albumi)|Gaza Strippers]]*

## Aiheesta muualla
*Yhtyeen viralliset sivut
Rabatti

**Rabatti** oli suomalainen päivittäistavaraketju. Ketjun myymälöitä oli eniten 1990-luvulla. 

Rabatin perustaja Tarmo Marjamäki (1933–2022) aloitti työuransa kauppa-apulaisena ja myymälänhoitajana kotikunnassaan Urjalassa. 30-vuotiaana hän ryhtyi itsenäiseksi K-kauppiaaksi Jokioisissa. Vuonna 1971 Marjamäki perusti Forssaan Säästö-Aitta-halpakaupan ja hieman myöhemmin Seppälän vaatetusliikkeen. Marjamäen unelma tukkuliikkeistä riippumattomista, ruokaa edulliseen hintaan myyvistä kaupoista toteutui vuonna 1983, kun hän perusti Rabatti-myymäläketjun. Ketjulla oli enimmillään 32 myymälää Kanta-Hämeessä, Päijät-Hämeessä ja Pirkanmaalla. Marjamäki esiintyi kauppaketjunsa televisiomainoksissa. Marjamäki myi Rabatti-myymäläketjun Ruokamarkkinat Oy:lle vuonna 1995 ja jatkoi yrittäjänä kiinteistöalalla. 

Tarmo Marjamäki valittiin vuoden yrittäjäksi Forssassa vuonna 1983 ja Kanta-Hämeen maakunnassa vuonna 1988.

## Lähteet
Raakel Lignell

**Raakel Johanna Lignell** (o.s. **Honkanen**; s. 13. joulukuuta 1966 Mikkeli) on suomalainen muusikko. Hän on toiminut viulistina, tuottajana, juontajana ja kirjailijana.

Lignell on opiskellut Sibelius-Akatemiassa ja Berliinin musiikkiakatemiassa. Hän on avioliitossa näyttelijä Nicke Lignellin kanssa. Heillä on viisi lasta, joista vanhin on Raakel Lignellin aiemmasta suhteesta. Yhteisistä lapsista tytär Greta (s. 1994) pääsi Teatterikorkeakouluun vuonna 2018 ja opiskelee näyttelijäksi.

Vuosina 2002–2003 Lignell juonsi MTV3-kanavan *[[Levyraati]]*-ohjelmaa. Hän osallistui vuonna 2007 Yle TV1:n esittämään, elämäntapojen kohentamiseen liittyvään televisio-ohjelmaan *[[Elämä pelissä (televisiosarja)|Elämä pelissä]]*.

Lignell oli vuoden 2007 eduskuntavaaleissa kokoomuksen ehdokkaana. 

Syksyllä 2013 Lignell osallistui *[[Tanssii tähtien kanssa]]* -ohjelman kahdeksannelle tuotantokaudelle tanssiparinaan tanssinopettaja Jani Rasimus. He putosivat semifinaalissa mutta pääsivät Harri Syrjäsen loukkaantumisen vuoksi finaaliin kisaamaan Manuela Boscoa ja Matti Puroa vastaan. Lignell ja Rasimus voittivat kisan ja saivat äänistä 51 prosenttia.

Lignell aloitti MTV3-kanavan *[[Studio55]]*-ohjelman juontajana vuonna 2014.

Lignell on julkaissut tieto- ja kaunokirjallisuutta, muun muassa omaelämäkerrallisen romaanin *Älä sano että rakastat* vuonna 2019 ja musiikkiaiheisen romaanin *Kevätuhri* vuonna 2022.

## Kirjat
* 
* 
* 
* 

## Lähteet
Sémillon

**Sémillon**, tunnetaan Etelä-Afrikassa nimellä **Wyndruif**, on viiniköynnöksen lajike, rypäleet ovat kullanvärisiä. Sémillonia käytetään sekä makeiden että kuivien valkoviinien valmistukseen. Erityisen paljon Sémillonia viljellään Ranskassa ja Australiassa.

## Viljely ja käyttö

Sémillonia pidetään helposti viljeltävänä lajikkeena, joka on melko vastuskykyinen taudeille, paitsi homeelle. Paksukuorinen Sémillon palaa herkästi kuumemmissa ilmastoissa, joten se soveltuu parhaiten viljeltäviksi alueilla, joilla on aurinkoiset päivät, mutta viileät yöt.

Ranskassa Sémillonia viljellään erityisesti Bordeaux'ssa, jossa sitä käytetään sekoiteviineissä yhdessä Sauvignon Blancin ja Muscadellen kanssa. Kuivissa bordeaux'laisissa valkoviineissä (*Bordeaux blanc*), Sémillonia käytetään vähemmän kuin muita lajikkeita. Sen sijaan makeissa valkoviineissä Sémillonia on yleensä enemmän kuin muita viinejä. Näissä viineissä rypäleisiin lasketaan jalohometta (*Botrytis cinerea*), joka vähentää rypäleen vesipitoisuutta.

Australiassa Sémillonia viljellään erityisesti Hunter Valleyssä Sydneyn pohjoispuolella. 

## Aiheesta muualla
Avovesiuinti

**Avovesiuinti** on uintilaji, joka tapahtuu avovedessä, kuten meressä, järvessä tai joessa. 

Avovesiuinti kuuluu yhtenä lajina triathloniin, ja tämä on kasvattanut avovesiuinnin suosiota. Triathlonissa uinti on kilpailusuorituksen ensimmäinen osa. Triathlon oli ensimmäistä kertaa olympialajina vuoden 2000 kesäolympialaisissa Sydneyssä. Avovesiuinti oli lajina vuoden 2005 Uinnin maailmanmestaruuskilpailuissa. Tuolloin kilpailtiin 5, 10 ja 25 kilometrin matkoilla. Vuoden 2008 kesäolympialaisissa kilpailtiin avovesiuinnissa 10&nbsp;km:n matkalla. Lajin kattojärjestö on FINA.

## Varusteet
Ainoa avovesiuinnissa tarvittava väline on uimapuku. Kirkkaanvärinen uimalakki on joissakin kilpailuissa pakollinen. 

Märkäpukujen käyttö avovesiuinnissa jakaa mielipiteitä. Useiden mielestä märkäpuvun käyttö on lajin hengen vastaista, ja he halveksivat puvun käyttöä. Toisin kuin triathlonissa, jossa märkäpuvun käyttö on sallittua veden lämpötilan ollessa tietyn rajan alapuolella, avovesiuintikilpailuissa märkäpukujen käyttö ei yleensä ole sallittua.

## Uintitekniikka
Avovesiuintikilpailuissa uintitekniikkaa ei yleensä ole rajoitettu. Suosituin tekniikka on krooli, sen ollessa yleisesti käytetyistä uintitekniikoista energiatehokkain. Allasuinnista poiketen avovesiuinnissa uimarin tulee suuremmissa määrin kyetä mukauttamaan tekniikkaansa esimerkiksi suhteessa vallitsevaan aallokkoon tai muihin uimareihin. 

## Lähteet

## Aiheesta muualla
Ironspine

**Ironspine** on suomalainen vuonna 2006 perustettu roolipelejä kustantava ja julkaiseva yritys.

## Tuotanto

* *[[Heimot]]* (2006), englanniksi *Hyperstorm* (tulossa)
* *E.N.O.C. – Operaatio Eisenberg* (2009)
* *Generian Legendat – Valontuojat* (2011)
* *Kärpänen*
* *[[Astraterra]]*
* *Sotakarjut*

## Lähteet

## Aiheesta muualla
*Ironspinen kotisivu
*Spiegel: Fantasy für alle - Diese Rollenspiele bringen Familien zusammen 
*Astraterra: Kootut maininnat mediassa
Linnea Meder

**Linnea Meder** (s. 1947) on HYY Yhtymän entinen toimitusjohtaja. Ekonomi, eMBA Meder oli yhtymän palveluksessa vuodesta 1973. Hän on toiminut myös Helsingin yliopiston ylioppilaskunnan talousjohtajana. Hän siirtyi eläkkeelle 31.12.2007

## Lähteet
Aadamin luominen

**Aadamin luominen** on Michelangelon 1500-luvun alulla Vatikaanin palatsissa sijaitsevan Sikstuksen kappelin kattoholviin maalaama kuuluisa fresko, joka kuvaa ensimmäisen ihmisen Aadamin luomista.

Jumala antaa maalauksessa ihmiselle elämän koskettamalla tätä sormenpäällä. Aadam makaa maassa, ja Jumala lähestyy enkelien kannattamana, kääriytyneenä laajaan viittaan kuin purjehtien avaruudessa. Aadam näyttää heräävän syvästä unesta katsoen hartaana Jumalan isällisiä kasvoja. Hän jaksaa vaivoin nostaa kättään ja ojentaa etusormeaan. Käsien kosketus on kuvan sommittelun keskipiste ja siihen on keskitetty koko maalauksen jännitys ja energia. Tätä Michelangelon sommittelua pidetään yhtenä taidehistorian suurimmista saavutuksista ja se on eräs tunnetuimmista kuvataiteen teoksista.

## Analyysi
Maalauksen merkityksestä on esitetty erilaisia olettamuksia.

Vuonna 1990 yhdysvaltalainen lääkäri Frank Meshberger esitti lääketieteen aikakauslehti *[[Journal of the American Medical Association]]issa* näkemyksen, jonka mukaan Jumalan sekä hänen taustallaan oleva enkelien ja kankaan muodostama alue kuvastaa ihmisaivojen läpileikkausta. Meshbergerin mukaan maalauksesta voidaan erottaa tarkemmin tarkasteltuna isoaivojen uurteita, aivorunko, otsalohko, aivolisäke, kallonpohjavaltimo, optinen kiasma, aivosilta ja selkäydin. Artikkelissa Meshberger toteaa uskovansa maalauksen kuvastavan, kuinka Jumala antaa Aadamille älykkyyden.

Italialainen tutkimusryhmä esitti lääketieteellisessä aikakauslehti *[[Mayo Clinic Proceedings]]issa* vuonna 2015, että maalauksessa on nähtävissä synnytyksen jälkeinen kohtu. Näin ollen tutkimusryhmä uskoo Michelangelon viittaavan maalauksellaan ihmiskunnan syntyyn. Maalauksen yhtäläisyydet ihmisanatomiaan on huomattu verrattain myöhään, vaikka maalaus on todella tunnettu. Tutkimusryhmän mukaan tämä saattaa johtua taideasiantuntijoiden ja historioitsijoiden vähäisestä lääketieteellisestä ja anatomisesta ymmärryksestä.

## Kuvia

Tiedosto:Sistine ceiling.jpg|Kappelin katto.
Tiedosto:Michelangelo, Creation of Adam 00.jpg
Tiedosto:Сикстинская капелла. Рождение Адама. - panoramio.jpg
Tiedosto:The Creation Michelangelo Italy Vatican - Creative Commons by gnuckx (3492637506).jpg|Käsien kosketus.


## Lähteet

## Aiheesta muualla
Venäjän sosialistisen federatiivisen neuvostotasavallan vaakuna

**Venäjän sosialistisen federatiivisen neuvostotasavallan vaakuna** Venäjän SFNT:n kansallistunnus lipun ohella. Se otettiin käyttöön 10. heinäkuuta 1918.

Vaakunan keskellä lukee **РСФСР**. Sen alla on sirppi ja vasara, jotka symboloivat maataloustyöläisiä ja tehdastyöläisiä. Sen yläpuolella on tähti, joka symboloi edistystä. Vaakunan sivuilla on vehnää.

Vaakunan alapuolella on teksti:

*Пролетарии всех стран соединяйтесь!, Proletarii vseh stran, sojedinjaites!* – suomeksi *Kaikkien maiden työläiset, liittykää yhteen!*

## Versiot

File:Emblem of the Russian SFSR (1918-1920).svg|VSFNT:n vaakuna (19. heinäkuuta 1918 - 11. toukokuuta 1925)
File:Emblem of the Russian SFSR (1920-1978).svg|VSFNT:n vaakuna (1920 - 1978)
File:Emblem of the Russian SFSR.svg|VSFNT:n vaakuna (1978 - 16. toukokuuta 1992)
File:Emblem of the Russian Federation (1992-1993).svg|Venäjän federaation vaakuna (16. toukokuuta 1992 - 1. joulukuuta 1993)


## Aiheesta muualla

* Venäjän vaakunat, Venäjän veksillologia ja heraldiikka.
Sturmbannführer

**Sturmbannführer** oli natsi-Saksan puolisotilaallisten järjestöjen SS:n ja SA:n (*[[Sturmabteilung]]*) käyttämä arvo. Suoraan käännettynä Sturmbannführer tarkoittaa *rynnäkköyksikönjohtajaa* (yksiköllä SA ja SS tarkoittivat pataljoonaa). Arvo vastaa Suomen puolustusvoimien majuria ja Wehrmachtin arvoa Major.

SA otti arvon käyttöön 1921. SS puolestaan nimitti ensimmäiset Sturmbannführerit 1928. 

## Katso myös
* SS-arvot
Sound of R.E.L.S. (albumi)

**Sound of R.E.L.S.** on Sound of R.E.L.S. -yhtyeen debyyttialbumi, joka julkaistiin vuonna 1995.

Albumi sisältää muun muassa yhtyeen ensimmäisen vuonna 1994 julkaistun singlen "Love Is The Powa!" sekä Steve Kekanan takavuosien hitin "Raising My Family" -coverversion, joka nousikin yhtyeen tunnetuimmaksi kappaleeksi.

Albumi pysyi Suomen virallisella listalla 20 viikkoa, paras sijoitus oli viikolla 45/1995 6. sija. *Helsingin Sanomien* kulttuuritoimitus otti albumin mukaan vuoden 1995 parhaiden äänilevyjen listalleen.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet